Návrh na použitie majetku vo vlastníctve štátu v správe štátnych príspevkových organizácií: Fakultná nemocnica Trnava, Detská fakultná nemocnica Košice, Univerzitná nemocnica L. Pasteura Košice, Národný ústav reumatických chorôb Piešťany, Národný ústav tuberkulózy, pľúcnych chorôb a hrudníkovej chirurgie Vyšné Hágy ako vkladu pri založení akciových spoločností: Fakultná nemocnica Trnava, a.s., Detská fakultná nemocnica Košice, a. s., Univerzitná nemocnica L. Pasteura Košice, a. s., Národný ústav reumatických chorôb Piešťany, a. s., Národný ústav tuberkulózy, pľúcnych chorôb a hrudníkovej chirurgie Vyšné Hágy, a. s.,  ktorých jediným zakladateľom je štát podľa § 13a ods. 5 písm. b) zákona Národnej rady Slovenskej republiky č. 278/1993 Z. z. o správe majetku štátu v znení neskorších predpisov

1. Úvod

Ministerstvo zdravotníctva Slovenskej republiky predkladá na rokovanie vlády Slovenskej republiky návrh na schválenie vkladu majetku štátu v správe nasledovných štátnych príspevkových organizácií poskytujúcich zdravotnú starostlivosť, a to Fakultná nemocnica Trnava, Detská fakultná nemocnica Košice, Univerzitná nemocnica L. Pasteura Košice, Národný ústav reumatických chorôb Piešťany, Národný ústav tuberkulózy, pľúcnych chorôb a hrudníkovej chirurgie Vyšné Hágy ako vkladu pri založení akciových spoločností: Fakultná nemocnica Trnava, a.s., Detská fakultná nemocnica Košice, a. s., Univerzitná nemocnica L. Pasteura Košice,  a. s., Národný ústav reumatických chorôb Piešťany, a. s., Národný ústav tuberkulózy, pľúcnych chorôb a hrudníkovej chirurgie Vyšné Hágy, a. s., podľa § 13a ods. 5 písm. b) zákona Národnej rady Slovenskej republiky č. 278/1993 Z. z. o správe majetku štátu v znení neskorších predpisov. 

V zmysle vyššie uvedeného ustanovenia „Správca, ktorým je ústredný orgán štátnej správy Slovenskej republiky, môže so súhlasom vlády Slovenskej republiky a s predchádzajúcim súhlasom ministerstva financií použiť majetok vo vlastníctve štátu v hodnote prevyšujúcej 25 000 Eur ako vklad pri založení právnickej osoby, ktorej jediným zakladateľom je štát.“ 

Ministerstvo financií Slovenskej republiky listami:
a)	číslo: MF/23389/2011 – 821 zo dňa 9. septembra 2011
b)	číslo: MF/23643/2011 – 821 zo dňa 9. septembra 2011
c)	číslo: MF/23538/2011 – 821 zo dňa 9. septembra 2011
d)	číslo: MF/23646/2011 – 821 zo dňa 9. septembra 2011
e)	číslo: MF/23770/2011 – 821 zo dňa 9. septembra 2011

súhlasilo, aby majetok štátu v správe vyššie uvedených štátnych príspevkových organizácií, po súhlase vlády Slovenskej republiky, bol použitý ako vklad pri založení obchodných spoločností – vyššie uvedených akciových spoločností, ktorých jediným zakladateľom je štát.

Postup realizácie nepeňažného vkladu je v súlade so zákonom č. 513/1991 Zb. Obchodný zákonník v znení neskorších predpisov.

Podľa § 37 ods. 6  zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov právne pomery príspevkových organizácií zriadených podľa doterajších predpisov, ktoré sa nevykazujú v rámci ústrednej správy alebo územnej samosprávy podľa § 3 ods. 1 tohto zákona,  je ich zriaďovateľ povinný zosúladiť s týmto zákonom do 31. decembra 2006; ak ide o právne pomery štátnej príspevkovej organizácie, ktorá je zdravotníckym zariadením poskytujúcim zdravotnú starostlivosť podľa osobitného predpisu, je zriaďovateľ povinný ich zosúladiť s týmto zákonom do 31. decembra 2011.

Podľa § 84 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení zmien a doplnkov štátna organizácia, ktorá bola zriadená podľa osobitného predpisu na poskytovanie zdravotnej starostlivosti a nebola ku dňu účinnosti tohto zákona prevedená podľa osobitných predpisov, zmenená podľa osobitných predpisov alebo transformovaná podľa tohto zákona, sa transformuje na akciovú spoločnosť založenú na poskytovanie zdravotnej starostlivosti podľa tohto zákona. Zakladateľom tejto akciovej spoločnosti je štát a v jeho mene koná ministerstvo zdravotníctva alebo iné ministerstvo, ktoré je podľa osobitných predpisov zriaďovateľom štátnej organizácie.  

V zmysle § 85 ods. 1 citovaného zákona na založenie akciovej spoločnosti sa použije majetok štátu v správe štátnej organizácie a podľa § 86 ods. 1 vyššie citovaného zákona hodnota nepeňažného vkladu do akciovej spoločnosti sa určí znaleckým posudkom vypracovaným ku dňu založenia akciovej spoločnosti ako všeobecná hodnota vkladaného majetku. Z uvedeného dôvodu skutočná hodnota majetku štátu použitá ako vklad pri založení akciových spoločností bude dodatkom č. 1 k predmetným znaleckým posudkom určená ku dňu jej založenia a to v zmysle § 86 ods. 1 zákona č. 578/2004 Z. z.  o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení zmien a doplnkov.  

Transformovať štátne príspevkové organizácie poskytujúce zdravotnú starostlivosť na akciové spoločnosti vyplýva pre Ministerstvo zdravotníctva Slovenskej republiky z citovaných právnych úprav. 

2. Predmet nepeňažného vkladu
    
Fakultná nemocnica Trnava

Nepeňažný vklad majetku štátu v správe štátnej príspevkovej organizácie predstavuje sumu 52 101 613,85  Eur, ktorý pozostáva z:
-	nehnuteľnosti a stavby	             v hodnote  34 790 143, 93 Eur
-	strojové zariadenia			 v hodnote    3 676 054, 60 Eur
-	elektronické zariadenia                	 v hodnote    6 445 179, 18 Eur
-	cestné vozidlá			             v hodnote       263 579, 00 Eur
-	bytové zariadenia a ostatný majetok	 v hodnote    1 294 749, 00 Eur
-	obstarávaný majetok            	             v hodnote       307 448, 08 Eur
-	zásoby					 v hodnote    1 182 940, 06 Eur
-	pohľadávky	                                    v hodnote    3 833 890, 96 Eur 
-	finančné účty				 v hodnote       291 699, 04 Eur 
-	umelecké diela                                   v hodnote          15 930,00 Eur

Hodnota majetku štátu v správe štátnej príspevkovej organizácie Fakultná nemocnica 
Trnava, ktorý tvorí predmet nepeňažného vkladu do akciovej spoločnosti bol stanovený ku dňu 30. apríla 2011 znaleckým posudkom č. 212/2011 vypracovaným znaleckou organizáciou Žilinská univerzita v Žiline, Ústav súdneho inžinierstva, 1. Mája č. 32, 010 26 Žilina.  

Detská fakultná nemocnica Košice

Nepeňažný vklad majetku štátu v správe štátnej príspevkovej organizácie predstavuje sumu 14 870 167,13 Eur, ktorý pozostáva z:
-	nehnuteľnosti a stavby	             v hodnote    9  489 128,32 Eur
-	strojové zariadenia			 v hodnote        228 917,19 Eur
-	elektronické zariadenia                	 v hodnote    1  839 655,03 Eur
-	bytové zariadenia a ostatný majetok	 v hodnote        232 240,56 Eur
-	obstarávaný majetok            	             v hodnote     1 097 924,17 Eur
-	zásoby					 v hodnote          11 109,08 Eur
-	pohľadávky	                                    v hodnote     1 606 175,69 Eur
-	finančné účty				 v hodnote        350 904,76 Eur
-	časové rozlíšenie			 v hodnote          13 062,33 Eur
-	umelecké diela			 v hodnote            1 050,00 Eur

Hodnota majetku štátu v správe štátnej príspevkovej organizácie Detská fakultná nemocnica Košice,  ktorý tvorí predmet nepeňažného vkladu do akciovej spoločnosti bol stanovený ku dňu 30. apríla 2011 znaleckým posudkom č. 213/2011 vypracovaným znaleckou organizáciou Žilinská univerzita v Žiline, Ústav súdneho inžinierstva, 1. Mája č. 32, 010 26 Žilina.  

Univerzitná nemocnica L. Pasteura Košice

Nepeňažný vklad majetku štátu v správe štátnej príspevkovej organizácie predstavuje sumu 137 928 205, 88 Eur, ktorý pozostáva z:
-	nehnuteľnosti a stavby	             v hodnote    97 528 849,64 Eur
-	strojové zariadenia			 v hodnote      5 277 588,17 Eur
-	elektronické zariadenia                	 v hodnote    18 146 284,52 Eur
-	cestné vozidlá			             v hodnote         184 158,00 Eur
-	bytové zariadenia a ostatný majetok	 v hodnote       1 462 587,69 Eur
-	obstarávaný majetok            	             v hodnote       1 824 642,26 Eur
-	zásoby					 v hodnote          937 658,27 Eur
-	pohľadávky	                                    v hodnote     11 976 186,17 Eur
-	finančné účty				 v hodnote          485 771,16 Eur
-	umelecké diela			 v hodnote          104 480,00 Eur

Hodnota majetku štátu v správe štátnej príspevkovej organizácie Univerzitná nemocnica L. Pasteura Košice,  ktorý tvorí predmet nepeňažného vkladu do akciovej spoločnosti bol stanovený ku dňu 30. apríla 2011 znaleckým posudkom č. 209/2011 vypracovaným znaleckou organizáciou Žilinská univerzita v Žiline, Ústav súdneho inžinierstva, 1. Mája č. 32, 010 26 Žilina.  

Národný ústav reumatických chorôb Piešťany

Nepeňažný vklad majetku štátu v správe štátnej príspevkovej organizácie predstavuje sumu 10 416 376, 90 Eur, ktorý pozostáva z:
-	nehnuteľnosti a stavby	             v hodnote    8 696 671,75 Eur
-	strojové zariadenia			 v hodnote        125 030,95 Eur
-	elektronické zariadenia                	 v hodnote        634 895,49 Eur
-	cestné vozidlá			             v hodnote            3 558,00 Eur
-	bytové zariadenia a ostatný majetok	 v hodnote          81 762,85 Eur
-	obstarávaný majetok            	             v hodnote            5 196,00 Eur
-	zásoby                                                 v hodnote          75 414,26 Eur
-	pohľadávky                                         v hodnote        781 771,49 Eur
-	finančné účty				 v hodnote             7 758,01 Eur
-	časové rozlíšenie			 v hodnote                  18,10 Eur
-	umelecké diela		 	 v hodnote 	       4 300,00 Eur

Hodnota majetku štátu v správe štátnej príspevkovej organizácie Národný ústav reumatických chorôb Piešťany, ktorý tvorí predmet nepeňažného vkladu do akciovej spoločnosti bol stanovený ku dňu 31. máju 2011 znaleckým posudkom č. 230/2011 vypracovaným znaleckou organizáciou Žilinská univerzita v Žiline, Ústav súdneho inžinierstva, 1. Mája č. 32, 010 26 Žilina.  

Národný ústav tuberkulózy, pľúcnych chorôb a hrudníkovej chirurgie Vyšné Hágy

Nepeňažný vklad majetku štátu v správe štátnej príspevkovej organizácie predstavuje sumu 25 405 816, 14 Eur, ktorý pozostáva z:
-	nehnuteľnosti a stavby	             v hodnote          18  408 046,31 Eur
-	strojové zariadenia			 v hodnote            1  341 610,37 Eur
-	elektronické zariadenia                	 v hodnote            2  802 915,99 Eur
-	cestné vozidlá			             v hodnote                  65 456,00 Eur
-	bytové zariadenia a ostatný majetok	 v hodnote                 195 805,83 Eur
-	obstarávaný majetok                           v hodnote                    1 161,22 Eur
-	zásoby					 v hodnote                 171 501,15 Eur
-	pohľadávky	                                    v hodnote              2 135 741,48 Eur
-	finančné účty				 v hodnote                 234 839,97 Eur
-	nehmotný majetok			 v hodnote                          27,22 Eur
-	umelecké diela                                    v hodnote                   48 710,00 Eur

Hodnota majetku štátu v správe štátnej príspevkovej organizácie Národný ústav tuberkulózy, pľúcnych chorôb a hrudníkovej chirurgie Vyšné Hágy, ktorý tvorí predmet nepeňažného vkladu do akciovej spoločnosti bol stanovený ku dňu 30. apríla 2011 znaleckým posudkom č. 220/2011 vypracovaným znaleckou organizáciou Žilinská univerzita v Žiline, Ústav súdneho inžinierstva, 1. Mája č. 32, 010 26 Žilina.  

Všetky znalecké posudky sú prístupné k nahliadnutiu na Ministerstve zdravotníctva Slovenskej republiky.